Алматы облысында АИТВ инфекциясын жұқтырғандардың орта жасы — 30-49 жас
DATE: 09:55, 21 Қараша 2024 | GMT +5
TITLE: Алматы облысында АИТВ инфекциясын жұқтырғандардың орта жасы — 30-49 жас
URL: https://kaz.inform.kz/news/almati-oblisinda-aitv-infektsiyasin-zhuktirgandardin-orta-zhasi-30-49-zhas-187ba5/
META: DATE: 09:55, 21 Қараша 2024 | GMT +5
TOTAL WORDS: 159
AUTHOR(S):
TEXT: аитвинфекциясы — адамның иммун тапшылығы вирусын жұқтыру нәтижесінде пайда болатын, баяу үдемелі дамитын жұқпалы ауру. Алматы облыстық ЖИТС-тің алдын алу және оған қарсы күрес орталығының мәліметіне сәйкес, жыл басынан бері облыста АИТВ инфекциясының 247 жаңа жағдайы тіркелген. Жұқтырудың негізгі жолы — жыныстық қатынас, ал ең көп таралуы 30-49 жас аралығындағы азаматтар арасында байқалады. Қазіргі таңда облыста 2 536 адам диспансерлік есепте тұр. Оның ішінде 2 435 адам антиретровирустық терапия қабылдап жатыр, емдеудің тиімділігі — 91%. Мамандардың айтуынша, антиретровирустық терапияның негізгі мақсаты — вирустың қан құрамында азаюын қамтамасыз етіп, иммундық жүйені қалпына келтіру. «артты қабылдайтын науқастардың вирус жүктемесі анықталмайды. Соның арқасында соңғы екі жылда анадан балаға АИТВ жұғу жағдайлары тіркелмеді», — деді орталықтың емдеуалдын алу бөлімінің меңгерушісі Светлана Мельман. Сонымен қатар, Алматы мен Қонаев қалаларында ашылған Достық кабинеттерінде жыныстық жолмен берілетін инфекцияларды диагностикалау және емдеу жүргізіледі. Жыл басынан бері бұл кабинеттерге шамамен 1 000 адам жүгінген. Еске салайық, бұған дейін елімізде 5 мыңға жуық жеткіншек АПВ-ға қарсы вакцина алғанын жазғанбыз
